8.3.2023
DA
Den Europæiske Unions Tidende
C 86/31
Der tilføjes to racer til listen over godkendte moderracer, nemlig Blanche du Massif Central og Lacaune viande.
Disse tre racer kan anvendes i forbindelse med renracede dyr eller krydsninger heraf.
Der tilføjes en liste over faderracer blandt hårdføre racer og kødracer, der anvendes som renracede dyr. Afhængigt af lammenes bestemmelsessted vælger opdrætteren den bedst egnede faderrace – kødracer til forbedring af lammenes kropsbygning og hårdføre racer med henblik på fornyelse af gimmere.
Med hensyn til bygningernes indretning (stalde, transitområder) tilføjes der nye forpligtelser for at afdække BGBproducenternes praksis (adgang til vand og foder, dyretæthed i bygningen, kvaliteten af strøelse og rengøring af bygninger).
Med hensyn til pasningen af dyrene tilføjes der betingelser for håndtering af dyrene (med forsigtighed, forbud mod at tage fat i ulden på dyrene) samt et forbud mod kastration af hanner.
Med hensyn til dyrlægepraksis tilføjes der nye forpligtelser for at regulere anvendelsen og sporbarheden af foderlægemidler.
Der tilføjes en maksimal transporttid på otte timer for at fastlægge rammerne for transport af dyr og minimere stress.
Underafsnit 5.6 »Slagtning« I overensstemmelse med ændringen i afsnittet »Beskrivelse af produktet« ændres slagtealderen for lammene, og aldersspændet ændres til 60 til 150 dage (mod 90 til 180 dage tidligere).
Bestemmelsen suppleres med en angivelse af, at lam, der slagtes i en alder på mellem 60 og 69 dage, ikke er fravænnet.
Der fastsættes et maksimum på 24 timer mellem modtagelsen af lammene til slagtningen.
Der fastsættes betingelser for køling af slagtekroppe, som tilføjes til dette afsnit (kernetemperatur, ingen kondensation).
Der tilføjes kriterier for udvælgelse af slagtekroppe samt betingelser for opbevaring og udvælgelse af slagtekroppe (slagtekroppe, der ikke er opskåret, lagerrum, efter køling, kuldeundersøgelse).
Underafsnit 5.7 »Udvælgelse af slagtebiprodukter« Der tilføjes bestemmelser om udvælgelse af slagtebiprodukter, som fjernes fra slagtekroppe af dyr med den beskyttede geografiske betegnelse »Agneau du Quercy« på tidspunktet for adskillelsen.
Underafsnit 5.9 »Opskæring og emballering« Der tilføjes bestemmelser om opskæring og emballering, som skal foretages i opskæringsvirksomheden umiddelbart efter opskæring, idet kødet kan emballeres i engros- eller detailpakninger.
4.8.
Tilknytning Afsnittet »Tilknytning til den geografiske oprindelse« omskrives fuldstændigt, uden at grundlaget dog ændres.
Afsnittet opdeles i tre dele for at skelne mellem de særlige kendetegn ved det geografiske område, produktet og årsagssammenhængen.
4.9.
Kontrolorganer I henhold til de gældende forskrifter på nationalt plan, der har til formål at harmonisere udarbejdelsen af varespecifi­ kationer, udgår certificeringsorganets navn og kontaktoplysninger, samtidig med at kontrolplanen i form af en tabel ligeledes fjernes.
I dette afsnit anføres fremover kontaktoplysningerne for de kompetente kontrolmyndigheder i Frankrig: Institut national de l'origine et de la qualité (INAO) og Direction générale de la concurrence, de la consommation et de la répression des fraudes (DGCCRF).
Navn og kontaktoplysninger på certificeringsorganet kan findes på INAO's hjemmeside og i Europa-Kommissionens database.